Z A P I S N I K
28. sjednice Vijeća Mjesnog odbora Novoselec,
održane 14. rujna 2023.
u prostoru objekta mjesne samouprave, Novoselečki put 181
s početkom u 18:00 sati



NAZOČNI ČLANOVI VIJEĆA:  Petra Križić, Karlo Lušo, Ivan Radoš, Gordana Cindrić
NENAZOČNI ČLANOVI VIJEĆA: Mario Žugčić

Predsjedava Petra Križić, predsjednica Vijeća.
Zapisnik vodi Petra Križić, predsjednica Vijeća.

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 28. sjednicu Vijeća Mjesnog odbora.
	Bez rasprave,  jednoglasno, Vijeće prihvaća tekst Zapisnika 27. sjednice Vijeća, održane 18. kolovoza 2023. bez izmjena.

Na prijedlog predsjednice Vijeće jednoglasno utvrđuje dopunu dnevnog reda:
1. Održavanje manifestacije „Martinje u Novoselcu“ na vanjskoj terasi objekta Mjesnog odbora Novoselec Pranje kolnika na području Mjesnog odbora Novoselec
2. Održavanje manifestacije „Advent u Novoselcu“ na vanjskoj terasi objekta Mjesnog odbora Novoselec
3. Poravnavanje javne zelene površine na adresi Novoselečki put 181
4. Povrat ukinutih redova vožnje na ZET-ovoj autobusnoj liniji 224 Dubec - Novoselec  

D N E V N I    R E D:
[bookmark: _Hlk135672932]
1. Zahtjev za povremeno korištenje prostora mjesne samouprave u Zagrebu, Novoselečki put 181. – donošenje zaključka
2. Prijedlog za obnovu razdjelne horizontalne linije od početka Žugčićeve ulice do spoja sa Brestovečkom cestom – donošenje zaključka
3. Pitanja, prijedlozi i obavijesti.




Ad 1. Zahtjev za povremeno korištenje prostora mjesne samouprave u Zagrebu, Novoselečki put 181. – donošenje zaključka
[bookmark: _Hlk112065319]U raspravi sudjeluju svi prisutni.
Vijeće jednoglasno donosi

ZAKLJUČAK
i odobrava povremeno korištenje prostora mjesne samouprave Novoselec na zahtjev Teakwandoo centra Maras u terminu ponedjeljkom i srijedom od 17.30 do 19.30 sati.



Ad 2. Prijedlog za obnovu razdjelne horizontalne linije od početka Žugčićeve ulice do spoja sa Brestovečkom cestom – donošenje zaključka

U raspravi sudjeluju svi prisutni.
Vijeće jednoglasno donosi


ZAKLJUČAK

o prijedlogu za obnovu razdjelne horizontalne linije na slijedećim lokacijama (fotografije sa Geoportala u prilogu Zapisnika):

- ulica Žugčićeva od raskrižja sa Novvoselečkim trgom  do spoja sa Brestovečkom cestom;
- ulica Novoselečki put od raskrižja sa ulicom Lektrščica do spoja sa Novoselečkim 
   trgom kao i Novoselečki trg; 
- ulica Veliki Vrh od kbr. 1 do kbr. 32;
- ulica Senščak od kbr 1 do kbr 16.


Ad 3. Prijedlog održavanja manifestacije „Martinje u Novoselcu“ na vanjskoj terasi objekta Mjesnog odbora Novoselec – donošenje zaključka;
U raspravi sudjeluju svi prisutni.
Vijeće jednoglasno donosi

ZAKLJUČAK
o održavanju manifestacije „Martinje u Novoselcu“, koja će se održavati dana 11. studenog 2023.g. ispred objekta Mjesnog odbora Novoselec.



Ad 4. Prijedlog održavanju manifestacije „Advent u Novoselcu“ na vanjskoj terasi objekta Mjesnog odbora Novoselec – donošenje zaključka;
U raspravi sudjeluju svi prisutni.
[bookmark: _GoBack]Vijeće jednoglasno donosi
ZAKLJUČAK
o održavanju manifestacije „Advent u Novoselcu“, koja će se održati dana 16. prosinca 2023.g. ispred objekta Mjesnog odbora Novoselec.

Ad 5. Prijedlog poravnavanju javne zelen površine na adresi Novoselečki put 181 – donošenje zaključka; 
U raspravi sudjeluju svi prisutni.
Vijeće jednoglasno donosi

ZAKLJUČAK

o potrebi održavanja gradske travnate površine iza dječjeg i nogometnog igrališta na adresi Novoselečki put 181 (fotografija lokacije sa Geoportala u prilogu Zapisnika). 
Naime, travnata podloga je izrazito neravna te se kaskadno spušta u rupu. Potrebno je izravnati i nivelirati travnati plato u jednu razinu te po potrebi navesti određenu količinu zemlje kako bi prostor bio siguran za djecu i građane. Korisnici navedenog prostora su sva djeca i građani Novoselca, zajedno sa djecom područnog dječjeg vrtića, a isti se koristi za igru, šetnju građana kao i njihovih kućnih ljubimaca. Napominjemo kako je navedeni prostor jedina veća gradska travnata površina u Novoselcu na kojoj se građani i djeca mogu kretati.
Traži se izvid stručnih gradskih službi o potrebi poduzimanja daljnjih radnji u cilju uređenja navedene gradske površine.

Ad 6. Prijedlog povrata ukinutih redova vožnje na ZET-ovoj autobusnoj liniji 224 Dubec - Novoselec  – donošenje zaključka;
U raspravi sudjeluju svi prisutni.
Vijeće jednoglasno donosi

ZAKLJUČAK
o povratu ukinutih redova vožnje na ZET-ovoj autobusnoj liniji 224 Dubec – Novoselec za polazak iz Novoselca i to:
· 06.10; 
· 06.50; 
· 07.30;
· 08.15.

Povrat navedenih linija traži se isključivo zbog redovitog odlaska djece u školu.

Ad 7. Pitanja, prijedlozi i obavijesti

Upit građana:
Marko Drenški iz Novoselca iznio je primjedbu na vozni red autobusne linije 211 Dubec – Branovečina – Dubec koja ne odgovara školskoj djeci niti u jutarnjoj niti u poslijepodnevnoj smjeni iz razloga što kasne u školu. Također, iznio je primjedbu na posljednju autobusnu liniju koja iz Dupca kreće u 20:45, što smatra prerano. 
Traži se izmjena voznog reda navedene autobusne linije ZET-a i prilagodba školskoj nastavi te uvođenje kasnije posljednje linije. 



Obzirom da nema više pitanja, prijedloga i obavijesti predsjednica zaključuje sjednicu u 19,30 sati.


                                                                                          
KLASA: 024-08/23-003/1794
URBROJ: 251-13-11-5/011-23-1
Zagreb, 16. rujna 2023.
                                                                                              Predsjednica
                                                                                              Vijeća mjesnog odbora 
                                                                                              Novoselec

                                                                                                                 Petra Križić
